text: Vejene er spejlglatte:  Uheld på E45 skabte kø
  29 december 2017 kl. 15.36
  Fredag eftermiddag skete der flere trafikuheld ved Kolding, og også ved Aabenraa kørte en bil galt. 
  Opdatering
  Et nyt uheld er sket kort før motorvejskrydset ved Kolding i sydgående retning - nøjagtigt samme sted som for en time siden. 
  Venstre spor er spærret og vejhjælp er på stedet. Rednings- og oprydningsarbejdet forventes tidligst afsluttet kl. 18:15.
  Også ved Abenraa er der sket et uheld mellem afkørsel 70 og 71. Vejhjælpen er på vej til stedet. 
  Politiet advarer om meget glatte veje.
  St. Aabenraa har været en tur til færdsel uheld på motorvejen ved Årslev. Heldigvis kun mindre person skade. Pas på det er meget glat på vejene. Vi er på vej hjem igen. pic.twitter.com/DOgHFls3Wz
  ___________
  Motorvejen er nu ryddet, og køen er under afvilking.
  ___________
  På E45 kort før motorvejskryds Kolding er der sket et uheld i nordgående spor. Man kan passere i det ene spor, men højre bane er spærret. Vejhjælp er på stedet, så sæt hastigheden ned. 
  Oprydningsarbejdet forventes at slutte 16.45.
  